Kärevere raudteepeatus

Kärevere raudteepeatus (saksa Kerrefer) on raudteepeatus Järvamaal Türi vallas Käreveres, Tallinna–Viljandi raudteeliinil.

Kärevere peatuses on üks madal perroon. Käreveres peatub 8 reisirongi päevas (pooled Viljandi ja pooled Tallinna poole). Tavarong sõidab Balti jaamast Käreverre umbes 1 tund ja 50 minutit, kiirrong umbes 1 tund ja 40 minutit.  

Ajalugu
pisi|vasakul|Kärevere jaamaesine 20. sajandi alguses
Kärevere (vanas kirjaviisis Kerevere) pooljaam rajati koos raudteeliiniga 1900. aastal. Toona jäi see Türi kihelkonda Kärevere mõisa maadele. Praegu on alles vaid raudteepeatus.

Jaamahoone
Algset, koos jaama rajamisega ehitatud, väikest puidust jaamahoonet kasutati kuni uue valmimiseni.

1920. aastate alguses valmis uus, punastest tellistest ja paekivist eriprojekti järgi ehitatud jaamahoone.Mehis Helme "Eesti Raudteejaamad"(Tänapäev 2003) 

Ristkülikulise põhiplaaniga hoone otsal sopistub välja viilkatusega eeskoda, fassaade raamistavad laiad krohvliseenid. 
Madala segmentkaarega välisavad on piiratud eenduva krohvraamistusega, mille silluse siseserval katmata telliskaar. 
Väljaulatuvad sarikaotsad on dekoratiivselt tahutud. Hoone eklektilises arhitektuuris kohtuvad traditsionalistlik murdkelpkatus ja segmentfrontooniga keskviil eelnenud ajastu kroonuhistoritsismi meenutavate tellisest rõhtvööde, avaääriste ning laiade fassaadipiiretega.Leele Välja: Raudteearhidektuur; Tallinn 2012

Hoone sai suuresti kannatada 7. veebruaril 2007 toimunud tulekahjus. Põlengu käigus hävis hoone palkidest teine korrus, esimene korrus sai veekahjustusi.Eile öösel hukkus Käreveres endise raudtee jaamahoone tulekahjus mees; Järva Teataja, 08.02.2007 Tänaseks on hoonest alles vaid müürid.

Vaata ka
 Eesti raudteejaamade ja raudteepeatuste loend
 Eesti raudteetransport

Viited

 Välislingid 
 Infot peatuse kohta; fotod (vene keeles)
 FOTO: Kärevere peatus ja reisirong aastal 1993; Baltic Trains Picture Gallery

Kategooria:Eesti raudteejaamad
Kategooria:Türi vald
Kategooria:Pärnu–Tallinna juurdeveoraudtee